Hudson Reed NL Archieven - Kortingcodes.be
Hudson Reed NL 10% Korting Op de Gehele Website
Hudson Reed NL Sla nu je slag tot en met €225 korting exclusieve & gelimiteerde aanbieding
Hudson Reed NL Wekelijkse Top Aanbiedingen
Hudson Reed NL Nieuwe Artikelen Wie betaal wanneer julle uitgaan? - Jou Gesin | Solidariteit WêreldJou Gesin | Solidariteit Wêreld
Tuis › Artikels › Wie betaal wanneer julle uitgaan?
Wie betaal wanneer julle uitgaan?
In die goeie ou dae was dit heel eenvoudig. Tradisioneel het die man altyd betaal, maak nie saak wie wat geëet het, wie die restourant gekies het of wie die uitstappie gereël het nie. Hierdie tradisie het egter mettertyd plek gemaak vir persoonlike voorkeur en buigsaamheid.
Hierdie buigsaamheid kan egter baie spanning teweeg bring wanneer ʼn paartjie op hulle eerste aandjie saam uit heeltemal verskillend voel oor wie veronderstel is om die rekening te betaal. Gelukkig is daar riglyne wat kan help om die druk te verlig.
Met die eerste uitstappie moet die man bereid wees om te betaal. Indien die dame sou aanbied om die helfte te betaal, moet hy haar aanbod van die hand wys. Indien sy egter daarop aandring, moet die man haar toelaat. Sy kan moontlik voel dat sy nie op ʼn man hoef staat te maak om vir haar kos te koop nie, of dat die uitstappie nie te goed verloop het nie en sy nie enige verdere verpligting teenoor hom wil voel na die aand nie. Sommige mans voel egter beledig wanneer die vrou aanbied om te betaal. Albei partye moet dus sensitief en subtiel wees wanneer dit by betaaltyd kom.
In ʼn geval waar die vrou die man uitgevra het, moet sy bereid wees om te betaal. Hy moet egter ridderlik genoeg wees om aan te bied om te betaal of ten minste die helfte te betaal. Hy hoef egter nie daarop aan te dring indien sy hom nie wil toelaat nie.
Vrouens wat tradisioneel is en glo dat die man moet betaal, moet egter steeds sorg dat hulle genoeg kontant saamvat. Dalk voel die man nie dieselfde nie, of vergeet hy sy beursie by die huis. Wees altyd voorbereid om vir jouself te kan sorg.
By daaropvolgende uitstappies kan dieselfde roetine gevolg word. Die meisie moet steeds aanbied om te betaal, maar nie aanstoot neem as die man haar aanbod na ʼn paar uitstappies begin aanvaar nie.
Wanneer julle mekaar beter leer ken en weet dat julle albei geïnteresseerd is, het dit tyd geword om daaroor te praat. Deel julle opinies. Julle besluit dalk om beurte te maak, of die rekening te halveer. Elkeen kan vir sy of haar eie kos betaal, of julle kan die rekening deel volgens persoonlike inkomste.
Vrouens wat verwag dat die man altyd alles moet betaal, moet die man se inkomste in ag neem. Moenie altyd die duurste restourant kies of die duurste disse op die spyskaart bestel nie.
Op die ou end is daar nie vasgestelde reëls nie en moet dalk nie op ʼn kwessie van geslag neerkom nie. Beskou dit eerder as ʼn saak van belang en van wat prakties is. Moet dit ook nie in ʼn maak-of-breek-situasie omskep nie. As iemand jou wil bederf deur te betaal, sê eenvoudig: dankie.